[{"text_idx": "#000001", "text": "C\u0302u la Akademio de Esperanto modernigu sin? Tiu estas unu el la demandoj, kiujn oni pritraktos dum la reta konferenco de la Akademio c\u0302irkau\u0306 la Zamenhof-tago. Krom prelegoj, okazos la premiero de nova premio: la Lau\u0306ro de la Akademio."}, {"text_idx": "#000003", "text": "La konferenco de la Akademio okazos marde la 14-an de decembro kaj merkrede la 15-an de decembro, kaj eblos partopreni en g\u0302i per Zoom. Poste la prelegoj estos spekteblaj ankau\u0306 per Youtube, informas Franc\u0327ois Lo Jacomo, la sekretario de la Akademio."}, {"text_idx": "#000004", "text": "Lau\u0306 li la celo de la konferenco estas plibonigi la kontakton inter la Akademio kaj la esperantista publiko:"}, {"text_idx": "#000005", "text": "\u2013 La Akademio de Esperanto, prestig\u0302a institucio, aspektas silenta c\u0302ar ne aperas novaj decidoj, nova aldono al la Universala Vortaro... Tamen, krom la publikaj kunsidoj dum la Universalaj Kongresoj, Akademianoj abunde pridiskutas interesajn demandojn kaj multaj el ili aktivas en la Esperantologia kampo."}, {"text_idx": "#000006", "text": "Kelkajn el tiuj demandoj la akademianoj pritraktos en la ok publikaj prelegetoj, kiuj konsistigas la c\u0302efan enhavon de la konferenco. Sume la konferenco dau\u0306ros tri horojn kaj la prelegoj do estos ne pli longaj ol po dudek minutoj."}, {"text_idx": "#000007", "text": "Inter la temoj estas la nun okazanta revizio de PIV, en kiu partoprenas pluraj Akademianoj. Pri g\u0302i prelegos Bertilo Wennergren, kiu pasintjare transprenis la redaktorecon de la c\u0302efa vortaro de Esperanto."}, {"text_idx": "#000009", "text": "Fine de la konferenco estos proklamita la unua ricevanto de la Lau\u0306ro de la Aademio, nova premio subvenciata de UEA kaj SAT. La premio estas aljug\u0302ota al libroj \u201carte signifaj, lingve perfektaj kaj evidente kontribuantaj al evoluigo de esperantlingva kulturo\u201d."}, {"text_idx": "#000014", "text": "Novjara Renkontig\u0302o nuligita jam la duan fojon"}, {"text_idx": "#000015", "text": "Kion precize \u201cmodernigi sin\u201d signifas? La lasta afero kiun Esperantujo bezonas, estas Akademio plena je aktivistoj kiuj estas obsedataj de rasa kaj genra identecpolitiko, kaj kiuj volas enmeti \u201cnovpronomojn\u201d kaj aliajn stultaj\u0302ojn en la lingvon. Mi esperegas ke la Akademio ne iru lau\u0306 tiu vojo dornplena..."}, {"text_idx": "#000016", "text": "\u201cLa lasta afero kiun Esperantujo bezonas, estas Akademio plena je aktivistoj kiuj estas obsedataj de rasa kaj genra identecpolitiko\u201d\nS\u0302ajnas ke vi estas tiu kiu estas obsedata pri rasa kaj genra identecpolitiko, c\u0302ar nenie en la artikolo tio estas menciata."}, {"text_idx": "#000017", "text": "Se antau kelke da jaroj iu skribus sian opinion pri nuna sorto de biblioteko de Hodlero, ankau neniu kredus tion."}]